Янка Такева: Не бива да делим децата на етнически принцип – Труд
Янка Такева: Не бива да делим децата на етнически принцип
28.10.2016 • 12:52
Дълбоко съм убедена, че децата не бива да бъдат делени на етнически принцип. Това коментира председателят на Синдиката на българските учители (СБУ) Янка Такева във връзка с предложението държавата да дава стипендия на гимназисти от ромски произход с успех над 3.50.
„Преди 5 години един зам.-министър на образованието и науката, казваше се г-жа Коджабашиева, изнесе справка затова колко са ромите в училище, колко са другите етноси и колко е българската общност. Поради това, че изнесе справката и раздели децата на етнически принцип беше освободена моментално като зам.-министър”, припомни Такева пред „Фокус”. „По етнически принцип не трябва да бъдем делени”, подчерта тя.
По думите й към националните интереси и конституционните права на гражданите трябва да се подхожда изключително отговорно.
„Изключително отговорно политически, професионално, човешко, морално трябва да се отнасяме към всички деца, независимо дали детето е родено на село или в града, от майка и баща роми, българи, турци, арменци, руснаци или евреи, или пък в семейства, които изповядват различна вяра”, подчерта председателят на СБУ.
Тя добави, че семейството е длъжно да подпомага децата, а обществото – да подпомага процесите, но справедливо и законно.
Кунева се отказа от ромските стипендии (обзор)
27.10.2016 • 20:24
"Отчитайки повишената обществена чувствителност" МОН опитва да тушира скандала със стипендиите за циганчета, няма да дава държавни пари за това
27.10.2016 • 13:17
Докога тази комунистическа пачавра и крадла ще си прави гавра с българското образование?